CELEX: 52021DP0067
Language: sl
Date: 2021-03-09 00:00:00
Title: Sklep Evropskega parlamenta, da ne nasprotuje delegirani uredbi Komisije z dne 11. februarja 2021 o spremembi Delegirane uredbe (EU) 2017/2361 v zvezi z ureditvami plačil prispevkov za upravne odhodke enotnega odbora za reševanje (C(2021)0766 – 2021/2562(DEA))

24.11.2021   
            
            
               SL
            
            
               Uradni list Evropske unije
            
            
               C 474/175
            
         
      P9_TA(2021)0067
      Nenasprotovanje delegiranemu aktu: ureditve plačil prispevkov za upravne odhodke enotnega odbora za reševanje
      Sklep Evropskega parlamenta, da ne nasprotuje delegirani uredbi Komisije z dne 11. februarja 2021 o spremembi Delegirane uredbe (EU) 2017/2361 v zvezi z ureditvami plačil prispevkov za upravne odhodke enotnega odbora za reševanje (C(2021)0766 – 2021/2562(DEA))
      (2021/C 474/25)
      
         Evropski parlament,
      
                  —
               
               
                  ob upoštevanju delegirane uredbe Komisije (C(2021)0766),
               
            
                  —
               
               
                  ob upoštevanju pisma Komisije z dne 16. februarja 2021, v katerem poziva Parlament, naj izjavi, da ne bo nasprotoval delegirani uredbi,
               
            
                  —
               
               
                  ob upoštevanju pisma Odbora za ekonomske in monetarne zadeve predsedniku konference predsednikov odborov z dne 4. marca 2021,
               
            
                  —
               
               
                  ob upoštevanju člena 290 Pogodbe o delovanju Evropske unije,
               
            
                  —
               
               
                  ob upoštevanju Uredbe (EU) št. 806/2014 Evropskega parlamenta in Sveta z dne 15. julija 2014 o določitvi enotnih pravil in enotnega postopka za reševanje kreditnih institucij in določenih investicijskih podjetij v okviru enotnega mehanizma za reševanje in enotnega sklada za reševanje ter o spremembi Uredbe (EU) št. 1093/2010 (1) in zlasti členov 65(5) in 93(6),
               
            
                  —
               
               
                  ob upoštevanju člena 111(6) Poslovnika,
               
            
                  —
               
               
                  ob upoštevanju priporočila za sklep Odbora za ekonomske in monetarne zadeve,
               
            
                  —
               
               
                  ob upoštevanju, da ni bilo izraženo nobeno nasprotovanje v roku iz tretje in četrte alinee člena 111(6) Poslovnika, ki se je iztekel 9. marca 2021,
               
            
                  A.
               
               
                  ker se Enotni odbor za reševanje pri izračunu posameznih letnih prispevkov iz Delegirane uredbe Komisije (EU) 2017/2361 (2) opira na podatke o bilančni vsoti in skupni izpostavljenosti tveganju, ki jih Evropska centralna banka (ECB) zbira od subjektov, za katere velja enotni mehanizem za reševanje, za izračun nadomestil za nadzor iz Uredbe (EU) št. 1163/2014 Evropske centralne banke (3); ker je bila Uredba (EU) št. 1163/2014 spremenjena z Uredbo (EU) 2019/2155 Evropske centralne banke (4), s čimer se je spremenil pristop k pobiranju nadomestil, in sicer s pobiranja predplačil letnih nadomestil za nadzor ECB na pobiranje nadomestil za nadzor šele po koncu zadevnega obdobja zaračunavanja nadomestil;
               
            
                  B.
               
               
                  ker je zaradi teh sprememb, ki jih je sprejela ECB, treba spremeniti roke za posredovanje podatkov in izdajo obvestil o prispevkih v skladu z Delegirano uredbo (EU) 2017/2361, da se ohrani skladnost med sistemom odbora za vnaprejšnje pobiranje prispevkov in novo ureditvijo ECB ter da se odboru omogoči, da še naprej izračunava in vnaprej zbira letne prispevke;
               
            
                  C.
               
               
                  ker bi morala delegirana uredba začeti veljati karseda hitro, saj mora odbor uporabiti prehodno ureditev, da bi čim prej po začetku leta zbral prispevke za svoje upravne odhodke za poslovno leto 2021;
               
            
               
                  1.
               
               
                  izjavlja, da ne nasprotuje delegirani uredbi;
               
            
               
                  2.
               
               
                  naroči svojemu predsedniku, naj ta sklep posreduje Svetu in Komisiji.
               
            
         (1)  UL L 225, 30.7.2014, str. 1.
      
         (2)  Delegirana uredba Komisije (EU) 2017/2361 z dne 14. septembra 2017 o dokončnem sistemu prispevkov za upravne odhodke enotnega odbora za reševanje (UL L 337, 19.12.2017, str. 6).
      
         (3)  Uredba (EU) št. 1163/2014 Evropske centralne banke z dne 22. oktobra 2014 o nadomestilih za nadzor (ECB/2014/41) (UL L 311, 31.10.2014, str. 23).
      
         (4)  Uredba Evropske Centralne Banke (EU) 2019/2155 z dne 5. decembra 2019 o spremembi Uredbe (EU) št. 1163/2014 o nadomestilih za nadzor (ECB/2019/37) (UL L 327, 17.12.2019, str. 70).